Bråneåsen naturreservat

Bråneåsen naturreservat ligger på en ås helt nordvest i Sarpsborg kommune. Reservatet er avgrenset både mot øst og vest av skogsbilveier. Reservatet utgjør et restområde med naturlig forynga gran- og furuskog, i et område som ellers er betydelig hogstdrevet. Berggrunnen er i hovedsak av gneis, bare stedvis dekket av sparsomme løsmasser. Dette gir skrinne næringsforhold, og vegetasjonen er preget av nøysomme lyngarter som røsslyng og blåbær. Det er sparsomt med løvtrær, men noe bjørk. Det er også sparsomt med signalarter, men gammelgranlav er funnet. Skogen er vurdert å ha stort potensial for restaurering mot grov gammelskog. Både vegetasjon og dyreliv i reservatet er fredet mot skade og ødeleggelse, og det er ikke tillatt å gjøre tiltak som kan endre naturmiljøet. Dessuten er motorferdsel, sykling og ridning forbudt. Men jakt og sanking av bær og matsopp er tillatt. Også bålbrenning med tørrkvist fra bakken er tillatt i samsvar med andre bestemmelser. Referanser